title: الترشيحات د كاس لعالم 2030
text: سپانيا كانت حتاضنات كاس لعالم 1982، كاس ؤروپا 1964، و شاركات ف لمضايفة د كاس ؤروپا 2020. لبرطقيز كانت ضايفات كاس ؤروپا 2004، ؤكرانيا ضايفات كاس ؤروپا 2012 (معا پولونيا)، و لمغريب كان حتاضن كاس إفريقيا 1988 و كاس إفريقيا د لكورة د لعيالات 2022. ف سپانيا و ڭزاير لكاناري 15 تيران ف 13 مدينة مرشّحين باش يستاضفو التورنوا، و معوّل باش يتّختارو منهوم 11. التيران د سانتياڭو بيرنابييو ف مدريد كان معوّل باش يضايف لماتشات د لإفتتاح و لفينال. ف لمغريب، 6 د التيرانات تّختارو، منهوم 5 ديجا كاينين، ف أڭادير، مراكش، طانجا، الرباط و فاس، و التيران لكبير د كازا لي باقي غايتبنى، و معوّل باش يهز 93000 متفرج. على حساب فوزي لقجع، الجامعة بغات باش لماتش د لفينال يتّلعب ف هاد التيران. كاين حتيمال بلي تيرانات مرشحين خرين غادي يتزادو، بحال ف تطوان.